**დანართი№4**

**სასწავლო კურსის სილაბუსი**

|  |  |
| --- | --- |
| სასწავლოკურსისსახელწოდება (ქართულად და ინგლისურად) | საქართველოს პრეისტორიული ხანის არქეოლოგია -2 (ბრინჯაოს ხანა) |
| სასწავლო კურსის ავტორი/ავტორები | მარინე ფუთურიძე , ისტორიის დოქტორი,ასოც. პროფესორი მობ.: 598 30 79 77marina.puturidze@tsu.ge |
| ლექტორი/ლექტორები | მარინე ფუთურიძე , ისტორიის დოქტორი,ასოც. პროფესორი მობ.: 598 30 79 77marina.puturidze@tsu.ge |
| სასწავლო კურსის კოდი |  |
| სასწავლო კურსის სტატუსი | ფაკულტეტი:ჰუმანიტარულ მეცნიერებათა ფაკულტეტისწავლების საფეხური: ბაკალავრიატიპროგრამა: არქეოლოგიის პროგრამასტატუსი (სავალდებულო/არჩევითი): სავალდებულო  |
| ECTS | კრედიტები: 5საათების საერთო რაოდენობა: 125საკონტაქტო საათები:60 (30+30) ლექცია: 30 სემინარი: 30დამოუკიდებელი მუშაობის საათები: 62 სთფინალური გამოცდა: 3 სთ  |
| სასწავლო კურსზე დაშვების წინაპირობები  | კურსზე დაშვების წინაპირობას წამოადგენს ამ პროგრამით განსაზღვრული საგანი „საქართველოს პრეისტორიული ხანის არქეოლოგია -1 (ქვის ხანა)“ |
| სასწავლო კურსის მიზნები | კურსის მიზანია სტუდენტებს მისცეს ცოდნა საქართველოს პრეისტორიული ხანის არქეოლოგიის ერთ-ერთი უმნიშვნელოვანესი პერიოდის - ბრინჯაოს ეპოქის, მისი ცალკეული ეტაპების (ადრე, შუა და გვიან ბრინჯაო-ადრე რკინის ხანა) და ამ პერიოდში არსებული კულტურებისა და მისი წამყვანი ძეგლების შესახებ.სტუდენტები შესძლებენ გამოიყენონ მიღებული ცოდნა ბრინჯაოს ეპოქის სხვადასხვა ეტაპებისათვის დამახასიათებელი ძეგლების აღწერის, იდენტიფიცირების და გაანალიზების პროცესში. მკაფიოდ გაიაზრონ და აქტიურად ისარგებლონ მიღებული ინფორმაციით დარგობრივ თემატიკაზე მუშაობისას.სასწავლო კურსის გავლის შემდეგ სტუდენტები უნდა ფლობდნენ საქართველოს ტერიტორიის სხვადასხვა რეგიონებში გავრცელებული ცალკეული კულტურების შესახებ ცოდნას მათი ქრონოლოგიური, სოციალ-ეკონომიკური და არსებითი კულტურული მახასიათებლების კუთხით. ამ არეალში აღმოჩენილ და შესწავლილ სხვადასხვა ტიპის ძეგლებსა (ნამოსახლარები, სამაროვნები, სამარხები, განძები, სამლოცველოები, სახელოსნოები) და მათ არქეოლოგიურ კონტექსტზე სტუდენტმა უნდა შესძლოს იმუშაოს პროფესიული საქმიანობის დროს. ასევე, ის უნდა ფლობდეს იმ სპეციფიკურ მიდგომებს, რასაც ბრინჯაოს ეპოქის კულტურების მრავალფეროვანი ტიპის მასალებზე (სამეთუნეო ნაწარმი, ბრინჯაოს ნიმუშები, ძვირფასი ლითონისგან დამზადებული სამკაული და ტორევტიკა თუ სხვა) მუშაობა მოითხოვს. ისინი აითვისებენ ბრინჯაოს ეპოქის სხვადასხვა ეტაპების კულტურათა ჩამოყალიბებისა და განვითარების საკითხებს და შესძლებენ შესაბამისი პერიოდის კულტურული პროცესების დახასიათებას, თითოეული ამ დარგის ტექნიკური და მხატვრულ-სტილისტური ნიშნების შეფასების მხრივ.სასწავლო კურსის გავლის შემდეგ სტუდენტს ექნება საბაზისო ცოდნა საქართველოს ტერიტორიაზე აღმოჩენილი ამ ეპოქის წამყვანი არქეოლოგიური ძეგლების შესახებ და შესძლებს ამ მასალებით ოპერირებას სპეციალობაში მუშაობის დროს. |
| სწავლის შედეგებიაღწერილი საკვალიფიკაციო ჩარჩოს შესაბამისად | 1**.ცოდნა და გაცნობიერება***(ცოდნა; გააზრება),* * კურსის გავლის შედეგად სტუდენტს იცნობს ბრინჯაოს ხანის მთელს მანძილზე (ძვ.წ. მე-4 ათასწლეულიდან ძვ. წ. მე-2 ათასწლეულის მეორე ნახევრის ჩათვლით) საქართველოს ტერიტორიაზე არსებულ კულტურულ ერთობებს, ფლობს მათ შესახებ არსებულ ფაქტობრივ მონაცემებს, ახერხებს მათ განზოგადებას და თვალსაზრისთა შეჯამებას.
* კარგად იცნობს სალექციო კურსით გათვალისწინებული თითოეული კულტურისათვის დამახასიათებელ არქეოლოგიურ კონტექსტს, შეუძლია მათი იდენტიფიცირება, განხილვა და დემონსტრირება. თითოეული ამ პერიოდის კულტურისათვის სპეციფიკური სამეთუნეო, ბრინჯაოს, ქვის, ხის, ძვირფასი ლითონებისა და ნახევრადძვირფასი ქვებისაგან დამზადებული არტეფაქტების შესახებ შეუძლია მათი დახასიათება, კულტურული კუთვნილების დადგენა, სხვადასხვა რეგიონის არქეოლოგიური კულტურებისათვის ნიშანდობლივი თავისებური სტილის დიფერენცირება, მათი კონტექსტური აღქმა და შედარებით დახასიათება.

2. **უნარი***(დავალების შესრულებისა და პრობლემის გადაჭრის უნარები; კომუნიკაციის უნარები);* * კურსის გავლის შემდეგ სტუდენტს შესწევს უნარი საქართველოს ბრინჯაოს ეპოქის კულტურები და მათთვის სპეციფიკური ძეგლები დაახასიათოს და შეაჯამოს ამა თუ იმ ლოკალური რეგიონისათვის სახასიათო ნიმუშები, მასალა დააჯგუფოს, ქრონოლოგიურ-კულტურული ასპექტით, გააკეთოს სამეთუნეო და ლითონის ტიპების სტილისტური ჯგუფების რანჟირება და დაწვრილებითი შედარებითი დახასიათება;
* შესწევს უნარი საქართველოს ტერიტორიაზე ლოკალიზებული სხვადასხვა ეტაპის კულტურებისათვის ნიშანდობლივი განსხვავებული თავისებურებების ჩვენება და გაანალიზება; არტეფაქტების ტიპოლოგიური ჯგუფების დიფერენცირება რეგიონებისდა მიხედვით; თვალსაზრისის ლოგიკურად ჩამოყალიბების და დასკვნის გამოტანის უნარი ამა თუ იმ კონკრეტულ საკითხზე; შეუძლია, შეასრულოს მიცემული დავალება/ტესტი ამა თუ იმ არტეფაქტის არქეოლოგიური კონტექსტის გასარკვევად, დარგობრივი ტერმინების გამოყენებით აღწეროს არტეფაქტის ყველა ნიშანი;
* შესწევს უნარი, ლიტერატურის მოძიების, დამუშავების, ინფორმაციის შეჯერების საფუძველზე მოამზადოს ლოგიკურად გამართული და არგუმენტირებული პრეზენტაცია ბრინჯაოს ეპოქის სხვადასხვა თემასა და/ან ძეგლებზე; მონაწილეობა მიიღოს პროფესიულ დისკუსიაში თანამედროვე საკომუნიკაციო ტექნოლოგიების გამოყენებით.

3. **პასუხისმგებლობა და ავტონომიურობა***(პასუხისმგებლობა; სწავლის უნარი)** სასწავლო კურსის გავლის შემდეგ სტუდენტს გაცნობიერებული აქვს აკადემიური და პროფესიული ეთიკის ზედმიწევნით დაცვის პასუხისმგებლობა. მას შეუძლია ზუსტი მითითება და აკადემიური ციტირება მკვლევართა ნაშრომებიდან;
* შეუძლია დარგობრივი ცოდნის განახლება ინტერნეტ-რესურსების გამოყენებით; ასევე, სამეცნიერო ლიტერატურის დამოუკიდებლად მოძიება კონკრეტული თემის/პრობლემის შესახებ; აქვს კონკრეტულს პრაქტიკულ პროექტებზე ინდივიდუალური და ჯგუფური მუშაობის უნარი.
 |
| სწავლებისა და სწავლის მეთოდები  | კურსის მანძილზე სწავლების მეთოდებიდან პრიორიტეტულია: ვერბალური და დისკუსია-დებატების მეთოდები, დემონსტირების მეთოდი; წიგნზე მუშაობის მეთოდი; ასევე რეფერატული ხასიათის ნაშრომის, ესეს და პრეზენტაციების შესასრულებლად დემონსტირების მეთოდი; წიგნზე მუშაობის მეთოდი. |
| შეფასების სისტემა[[1]](#footnote-1) | **შეფასების ფორმები****შეფასების მეთოდები****შეფასების კრიტერიუმები:****სემინარული მუშაობა - 30 ქულა**სემინარული მუშაობის საერთო 30 ქულა ანგარიშდება შემდეგი კომპონენტების მიხედვით: აქედან 7 ქულით ფასდება ვერბალური სემინარი, 7 ქულით წერითი სემინარი (20 წუთის მანძილზე შესრულებული მინიმუმ 300 სიტყვიანი ესე კონკრეტულ სასემინარო თემაზე) და 16 ქულით ფასდება პრეზენტაცია, სტუდენტის მიერ სპეციალურად შესრულებულ, პროფესორთან შეთანხმებით შერჩეულ ერთ-ერთ პრობლემაზე, სალექციო კურსის თემატიკის ფარგლებიდან.**სასემინარო მუშაობის 30 ქულა სტუდენტს უგროვდება შემდეგი აქტივობის მიხედვით:** სემესტრის მანძილზე ერთი სპეციალურად შერჩეულ თემის შესრულება და პრეზენტაცია ჯგუფის წინაშე; ეს კომპონენტი გულისხმობს მსჯელობასა და დებატებს ჯგუფსა და პრეზენტაციის ავტორ სტუდენტს შორის.წერითი სემინარის (20 წუთიანი, მინიმუმ 300 სიტყვიანი ესე კონკრეტულ სასემინარო თემაზე) შესრულება 15 კვირიანი სემესტრიდან 12 -ჯერ; ზეპირი სემინარით გამოსვლა ჯგუფის წინაშე 15 კვირიდან მინიმუმ 10-ჯერ.ამ პარამეტრების შესრულების მიხედვით გამოგვყავს სასემინარო მუშაობის ქულა.**შუალედური გამოცდა:სემესტრში 2-ჯერ. თითოეული შუალედური გამოცდა ფასდება მაქსიმუმ 15 ქულით .****2X15ქულა = 30 ქულა.****შუალედური გამოცდის ქულები:** 1. 15-14 ქულა: პასუხი სრულია; საკითხი ზუსტად და ამომწურავად არის გადმოცემული; ტერმინოლოგია დაცულია. სტუდენტი ზედმიწევნით კარგად ფლობს პროგრამით გათვალისწინებულ განვლილ მასალას, ღრმად და საფუძვლიანად აქვს ათვისებული როგორც ძირითადი, ისე დამხმარე ლიტერატურა.1. 13-12 ქულა: პასუხი სრულია, მაგარამ შეკვეცილი; ტერმინოლოგიურად გამართულია; საკითხი ამომწურავად არის გადმოცემული; არსებითი შეცდომა არ არის, არის მხოლოდ მცირედი შეცდომები; სტუდენტი კარგად ფლობს პროგრამით გათვალისწინებულ განვლილ მასალას; ათვისებული აქვს ძირითადი ლიტერატურა.
2. 11-9 ქულა: პასუხი არასრულია; საკითხი დამაკმაყოფილებლად არის გადმოცემული; ტერმინოლოგია ნაკლოვანია; სტუდენტი ფლობს პროგრამით გათვალისწინებულ მასალას, მაგარამ აღნიშნება მცირეოდენი შეცდომები.
3. 8-6 ქულა: პასუხი არასრულია; ტერმინოლოგია მცდარია; საკითხის შესაბამისი მასალა გადმოცემულია ნაწილობრივ; სტუდენტს არასაკმარისად აქვს ათვისებული ძირითადი ლიტერატურა; აღინიშნება რამდენიმე არსებითი შეცდომა.
4. 5-1ქულა: პასუხი ნაკლოვანია; ტერმინოლოგია არ არის გამოყენებული, ან არ არის შესაბამისი; პასუხი არსებითად მცდარია. გადმოცემულია საკითხის შესაბამისი მასალის მხოლოდ ცალკეული ფრაგმენტები.

0 ქულა: პასუხი საკითხის შესაბამისი არ არის ან საერთოდ არაა მოცემული.**საბოლოოგამოცდაზედაშვების წინაპირობაა 11 ქულა.****საბოლოო გამოცდა: 40 ქულა. გამოცდა ტარდება წერითი ფორმატით და ის მოიცავს საგამოცდო ბილეთში აღნიშნული 2 თემის დაწერას.****კრედიტის მინიჭების წინაპირობაა საბოლოო შეფასების 51 ქულა.****საბოლოო შეფასება (40 ქულა), ანგარიშდება შემდეგი მონაცემების გათვალისწინებით:****40-38ქულა:** ზედმიწევნითფლობსპროგრამითგათვალისწინებულყველასაკითხს, აქვსდამოუკიდებულიდაშემოქმედებითიაზროვნებისუნარი, შეუძლიანებისმიერისაპროგრამომასალისგადმოცემაამომწურავადპროფესიულენაზე, პასუხობსლექტორისმიერდასმულპროგრამასთანდაკავშირებულდამატებითშეკითხვებს;**37-35 ქულა:** ერკვევაპროგრამითგათვალისწინებულყველასაკითხში, აქვსსაგანშიდამოუკიდებელიაზროვნებისუნარი, შეუძლიანებისმიერსაპროგრამომასალისგადმოცემა;**34-30 ქულა:** ერკვევაპროგრამითგათვალისწინებულისაკითხებისმნიშვნელოვანნაწილში; შეუძლიასაპროგრამომასალისგადმოცემა,ათვისებულიაქვსძირითადიმასალისმნიშვნელოვანინაწილი.**29-20 ქულა:** პროგრამითგათვალისწინებულისაკითხებისნახევარზემეტისგადმოცემაშეუძლიადამაკმაყოფილებლად, ძირითადიმასალისმნიშვნელოვანინაწილისუსტადაქვსდამუშავებული.**19-10ქულა:** პროგრამითგათვალისწინებულისაკითხებიდან უმეტესზეაქვსზედაპირულიწარმოდგენა  დაუშვებს არსებით შეცდომებს.**9-0 ქულა:** პროგრამით გათვალისწინებული საკითხებიდან არც ერთი არ არის განხილული  დამაკმაყოფილებლად. |
| სავალდებულო/ძირითადი ლიტერატურა და სხვა სასწავლო მასალა | ო. ჯაფარიძე, საქართველოს ისტორიის სათავეებთან,პირველყოფილი ეპოქა, თბ., 2003.ო. ჯაფარიძე, ქართველი ერის ეთნოგენეზისის სათავეებთან, თბ., 2006. ო. ჯაფარიძე, არქეოლოგიური გათხრები თრიალეთში.- თბილისი, 1969.ჯაფარიძე ნ. ბრინჯაოს ხანის ოქრომჭედლობა საქართველოში, თბილისი, 1981.ო. ლორთქიფანიძე, ძველი ქართული ცივილიზაციის სათავეებთან, თბ., 2002.საქართველოს არქეოლოგია, ტ. II, 1992.საქართველოს არქეოლოგია (რედ. ო. ჯაფარიძე), 1987.ფიცხელაური კ. ცენტრალური და აღმოსავლეთ ამიერკავკასია გვიანბრინჯაო-ადრერკინის ხანაში. 1979.აბრამიშვილი რ. სამთავროს სამაროვანზე აღმოჩენილი გვიანბრინჯაოს ხანის და რკინის ფართო ათვისების ხანის ძეგლების დათარიღებისათვის. კავკასიის ბრინჯაო-რკინის ხანის არქეოლოგიის პრობლემები, “ძიებანი”, დამატებანი X., თბილისი, 2003:12-26.აბრამიშვილი რ. თრელის ძვ.წ. 13 -12 სს სამარხები. თბილისის არქეოლოგიური ძეგლები, ტ. 1, 1978. საქართველოს არქეოლოგია (რედ. ო. ჯაფარიძე), 1987 მ. ფუთურიძე, შუა ბრინჯაოს ხანის კულტურათა განვითარების სურათი სამხრეთ კავკასიაში. “ძიებანი”, დამატებანი X., თბილისი, 2003: 53- 58.მ. ფუთურიძე, ზოგიერთი მოსაზრებანი თრიალეთის კულტურის მხატვრული ხელოსნობის განვითარების ტენდენციების შესახებ.“ძიებანი”, # 17-18., თბილისი, 2006: 66- 76თ. კიღურაძე, აღმოსავლეთ ამიერკავკასიის ადრესამიწათმოქმედო კულტურის პერიოდიზაცია, თბ., 1976.მ. მენაბდე, თ. კიღურაძე, სიონის არქეოლოგიური ძეგლები, თბ., 1981.ფხაკაძე გ. მტკვარ-არაქსის კულტურა დასავლეთ საქართველოში. – თბილისი, 1993.ჩუბინიშვილი ტ. მტკვრისა და არაქსის ორმდინარეთის უძველესი კულტურა. თბ., 1965.ლ. ღლონტი, ა. ჯავახიშვილი. ურბნისი. –თბილისი, 1962 |
| დამხმარე ლიტერატურა და სხვა სასწავლო მასალა | Куфтин Б. Археологические раскопки Триалети. – Тбилиси, 1941. Археология. Ранная и средняя бронза Кавказа. Москва, 1994.Кушнарева К., Чубинишвили Т. Южный Кавказ в 5-3 тыс. до н.э. – Л., 1970.Кушнарева К. Южный Кавказ в 9-2 тыс. до н.э. – СПб. 1993. A. Sagona & M. Abramishvili(eds.), Archaeology in Southern Caucasus: Perspectives From Georgia. – Leuven-Paris-Dudney,MA, 2008. |
| სასწავლო კურსის გავლასთან დაკავშირებული დამატებითი ინფორმაცია/პირობები (არსებობის შემთხვევაში) | სტუდენტებთან კონსულტაციები გაიმართება ფაკულტეტის ადმინისტრაციასთან შეთანხმებული ცხრილის მიხედვით.  |
| აკადემიური კეთილსინდისიერება  | სტუდენტის პასუხისმგებლობა არის სამეცნიერო ეთიკის ზედმიწევნით დაცვა. სტუდენტს ყველა შემთხვევაში შეუძლია ზუსტი მითითება და ციტირება მკვლევართა ნაშრომებიდან და ის არ უგულვებელყოფს მათ საკუთარ საპრეზენტაციო/საკონფერენციო/სადიპლომო ნაშრომშებში თემის განხილვის დროს. მას გააზრებული აქვს სამეცნიერო კეთილსინდისიერების დაცვა როგორც უნივერსიტეტის ფუნდამენტური ღირებულება და სავალდებულოდ უნდა დაიცვას ის. ყველა სხვა შემთხვევაში სასწავლო კურსით გათვალისწინებული სამუშაოს შესწყლებისას (პრეზენტაცია, სადიპლომო ნაშრომი) მისი გაუთვალისწინებლობა გამოიწვევს სხვადასხვა სახის სანქციებს. |

**სასწავლო კურსის შინაარსი**

*(ნიმუში)*

|  |  |  |
| --- | --- | --- |
| **კვირის** **N[[2]](#footnote-2)** | **ლექციის/სემინარის/პრაქტიკუმის/ლაბორატორიული სამუშაოს და ა.შ. თემა** | **ლიტერატურა და სხვა სასწავლო მასალა** |
| 1 | პოსტ-ნეოლითური ეპოქისგანვითარების ძირითადი დამახასიათებელი ტენდენციები საქართველოს ტერიტორიაზე.ხალკოლითი – სპილენძ-ქვის ხანა საქართველოს ტერიტორიაზე. ამ ეპოქის ძირითადი მახასიათებელი ნიშნები. მისი განვითარების თავისებურება. კულტურული პროცესები ხალკოლითური ხანის საქართველოს ტერიტორიაზე. სამეურნეო ცხოვრების ტიპი და მეურნეობის ხასიათი. ხალკოლითური ხანის ქრესტომათიული ძეგლები. | ო. ჯაფარიძე, საქართველოს ისტორიის სათავეებთან,პირველყოფილი ეპოქა, თბ., 2003: 44-60. საქართველოს არქეოლოგია (რედ. ო. ჯაფარიძე), 1987: ო. ლორთქიფანიძე, ძველი ქართული ცივილიზაციის სათავეებთან, თბ., 2002: მ. მენაბდე, თ. კიღურაძე, სიონის არქეოლოგიური ძეგლები, თბ., 1981:5-19 |
| 2 | ადრესამიწათმოქმედო კულტურა აღმოსავლეთ საქართველოში. ადრესამიწათმოქმედო კულტურის ლოკალიზაციის და ქრონოლოგიის საკითხები. მიწათმოქმედება – მეურნეობის წამყვანი დარგი და მისი დაწინაურების საფუძვლები. ადრესამიწათმოქმედო კულტურის ძეგლები: შულავერი, შომუთეფე, წოფი, გინჩი, სიონი, არუხლო და სხვა. ბრინჯაოს ნაჭედი ტექნიკით დამზადებული პირველი არტეფაქტის გამოჩენა არუხლოს ნამოსახლარზე.დასახლების ტიპი ადრესამიწათმოქმედო კულტურის საფეხურზე. ნასოფლარების არქიტექტურა და გეგმარება. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003: 81-94; 61-71; საქართველოს არქეოლოგია, ტ. II, 1992:17-34. ო. ლორთქიფანიძე, ძველი ქართული ცივილიზაციის სათავეებთან, თბ., 2002: 53-60. Кушнарева К., Чубинишвили Т. Южный Кавказ в 5-3 тыс. до н.э. – Л., 1970:8-24. Кушнарева К. Южный Кавказ в 9-2 тыс. до н.э. – СПб. 1993.:29-50**.** |
| 3 | ადრესამიწათმოქმედო კულტურის წამყვანი მასალა – კერამიკული ნაწარმი და მისი ტიპოლოგიურ-სტილისტური დახასიათება ამ ეპოქის ქრესტომათიული ძეგლების სამეთუნეო მასალების საფუძველზე. სასოფლო-სამეურნეო იარაღები (ქვის და სპილენძის მასალები) და მათი მრავალფეროვნება. ადრესამიწათმოქმედო კულტურის სამეურნეო იარაღის ტრასოლოგიური შესწავლის შედეგები და მნიშვნელობა. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:75-94; 74-75; საქართველოს არქეოლოგია, ტ. II, 1992: 35-66ო. ლორთქიფანიძე, ძველი ქართული ცივილიზაციის სათავეებთან, თბ., 2002:53-58;62-67; მ. მენაბდე, თ. კიღურაძე, სიონის არქეოლოგიური ძეგლები, თბ., 1981: 16-39. Кушнарева К. Южный Кавказ в 9-2 тыс. до н.э. – СПб. 1993:29-50. Кушнарева К., Чубинишвили Т. Южный Кавказ в 5-3 тыс. до н.э. – Л., 1970: 8-24 |
| 4 | ხალკოლითური ეპოქიდან ადრე ბრინჯაოს ხანაზე გარდამავალი ხანის ძირითადი თავისებურება. ადრე ბრინჯაოს ეპოქის დასაწყისი საქართველოს ტერიტორიაზე. ეპოქის ძირითადი ინოვაციური მოვლენები. ლითონის ახალი შენადნობის – ბრინჯაოს გამოჩენა და მისი შედეგები კულტურის დაწინაურებისთვის. ბრინჯაოს მეტალურგიის სარესურსო ბაზა საქართველოში და ამ კულტურის ლითონის ნაწარმი. ადრე ბრინჯაოს ეპოქის დახასიათება სოციალური, ეკონომიკური და კულტურული ასპექტებით. ადრე ბრინჯაოს ხანის კულტურა საქართველოში – მტკვარ-არაქსის კულტურის ადრეული ეტაპი. მისი დახასიათება. | ო. ჯაფარიძე, საქართველოს ისტორიის სათავეებთან,პირველყოფილი ეპოქა, თბ., 2003: 95-98; 113-117; საქართველოს არქეოლოგია, ტ. II, 1992:126-140. მ. მენაბდე, თ. კიღურაძე, სიონის არქეოლოგიური ძეგლები, თბ., 1981:40-69; ო. ლორთქიფანიძე, ძველი ქართული ცივილიზაციის სათავეებთან, თბ., 2002:56-67; საქართველოს არქეოლოგია, ტ. II, 1992: 17-34; Кушнарева К. Южный Кавказ в 9-2 тыс. до н.э. – СПб. 1993:29-50 |
| 5 | მტკვარ-არაქსის კულტურის კერამიკული ნაწარმის დახასიათება: მისი ტიპოლიგიურ-სტილისტური ანალიზი. მტკვარ-არაქსის კულტურის ადრეული ეტაპის ძეგლები: კიკეთი, დიდუბე, ქვაცხელების ადრეული ფენები, გუდაბერტყა. მტკვარ-არაქსული დასახლების ტიპი და მისი ადრეული ეტაპის სამოსახლო ძეგლები. ნასოფლარის გეგმარება, ძირითადი სამშენებლო მასალა და მისი სპეციფიკა.მტკვარ-არაქსის კულტურის განვითარებული და გვიანი ეტაპების კერამული ნაწარმის დახასიათება. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003; 117-118; საქართველოს არქეოლოგია, ტ. II, 1992:70-79; ჩუბინიშვილი ტ. მტკვრისა და არაქსის ორმდინარეთის უძველესი კულტურა. თბ., 1965:5-28; ლ. ღლონტი, ა. ჯავახიშვილი. ურბნისი. –თბილისი, 1962: ო. ლორთქიფანიძე, ძველი ქართული ცივილიზაციის სათავეებთან, თბ., 2002:68-78; Кушнарева К., Чубинишвили Т. Южный Кавказ в 5-3 тыс. до н.э. – Л., 1970:22-46; Кушнарева К. Южный Кавказ в 9-2 тыс. до н.э. – СПб. 1993: 51-91 |
| 6 | მტკვარ-არაქსული კულტურის სამარხეული ძეგლები. სამარხის ძირითადი ტიპი. ყორღანების პირველი გამოჩენა მტკვარ-არაქსის კულტურის გვიანდელ საფეხურზე.მტკვარ-არაქსის კულტურის საზოგადოების სამეურნეო საქმიანობა. მეურნეობის ძირითადი სახე – მიწათმოქმედება. სამიწათმოქმედო იარაღები და მათი დამზადების ტექნოლოგიის საკითხები. დამხმარე სამეურნეობის დამხმარე დარგები. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:107-112; 119-121; საქართველოს არქეოლოგია, ტ. II, 1992:79-107; 111-116; ჩუბინიშვილი ტ. მტკვრისა და არაქსის ორმდინარეთის უძველესი კულტურა. თბ., 1965: ლ. ღლონტი, ა. ჯავახიშვილი. ურბნისი. –თბილისი, 1962; ო. ლორთქიფანიძე, ძველი ქართული ცივილიზაციის სათავეებთან, თბ., 2002: 77-82; Кушнарева К. Южный Кавказ в 9-2 тыс. до н.э. – СПб. 1993: 51-91. |
| 7 | მტკვარ-არაქსის კულტურის ლოკალიზაციის საკითხი. მისი გავლენის რადიაციის საზღვრები მახლობელი აღმოსავლეთის ტერიტორიაზე. მტკვარ-არაქსის კულტურის ქრონოლოგიის პრობლემები: რადიონახშირბადის თარიღები, შედარებითი ქრონოლოგია. მისი სინქრონული ძეგლები მახლობელი აღმოსავლეთის ტერიტორიაზე.მტკვარ-არაქსის კულტურა დასავლეთ საქართველოში. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:122-124; 124-135; საქართველოს არქეოლოგია, ტ. II, 1992:70-81; ჩუბინიშვილი ტ. მტკვრისა და არაქსის ორმდინარეთის უძველესი კულტურა. თბ., 1965; ფხაკაძე გ. მტკვარ-არაქსის კულტურა დასავლეთ საქართველოში. – თბილისი, 1993; ო. ლორთქიფანიძე, ძველი ქართული ცივილიზაციის სათავეებთან, თბ., 2002:75-79; A. Sagona & M. Abramishvili(eds.), Archaeology in Southern Caucasus: Perspectives From Georgia. – Leuven-Paris-Dudney,MA, 2008; Кушнарева К. Южный Кавказ в 9-2 тыс. до н.э. – СПб. 1993: 51-91; 96-100. |
| 8 | მტკვარ-არაქსის კულტურის მცირე პლასტიკის ნიმუშები –მტკვარ-არაქსის კულტურის ახალი სფერო. თიხის მცირე პლასტიკის ნიმუშები –ზოომორფული და ანტროპომორფული სტილი. მათი სტილისტური მახასიათებლები და მხატვრული სახე.მტკვარ-არაქსის კულტურის სპეციფიკური ელემენტი – კერა. სტაციონარული და მოძრავი კერა. მათი ფუნქციური და მხატვრული ასპექტები. Mმტკვარ-არაქსული სადგრები. | საქართველოს არქეოლოგია, ტ. II, 1992: 85-90; ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:111-112; ლ. ღლონტი, ა. ჯავახიშვილი. ურბნისი. –თბილისი, 1962. ჩუბინიშვილი ტ. მტკვრისა და არაქსის ორმდინარეთის უძველესი კულტურა. თბ., 1965;Кушнарева К., Чубинишвили Т. Южный Кавказ в 5-3 тыс. до н.э. – Л., 1970: 26-38; Кушнарева К. Южный Кавказ в 9-2 тыс. до н.э. – СПб. 1993: 51-91. |
| 9 | ადრეყორღანული კულტურის დასაწყისი სამხრეთ საქართველოში – შუა ბრინჯაოს ხანის I, უადრესი ეტაპი. ადრეყორღანული კულტურის დახასიათება: მისი ძირითადი ინოვაციური მოვლენები. Aამ ეპოქის საზოგადოებისა სოციალური სტრუქტურა. ადრეყორეღანული კულტურის მასალათა პირველი გამოჩენა მტკვარ-არაქსის კულტურის ფინალური ეტაპის ნამოსახლარებზე (ციხიაგორა, ხაშურის ნაცარგორა). ადრეყორღანული კულტურის გენეზისის საკითხი – სადისკუსიო პრობლემა საქართველოს არქეოლოგიაში. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003; 154-156; საქართველოს არქეოლოგია, ტ. II, 1992.: 124-133; 143-146; ო. ლორთქიფანიძე, ძველი ქართული ცივილიზაციის სათავეებთან, თბ., 2002:83-88; Кушнарева К. Южный Кавказ в 9-2 тыс. до н.э. – СПб. 1993:92-96 |
| 10 | ადრეყორღანული კულტურის ნამოსახლარები და სამარხები საქართველოს ტერიტორიაზე. დაკრძალვის ყორღანულ წესზე გადასვლა. (ბერიკლდეები, ხაშურის ნაცარგორა, ბაკურციხის ყორღანი, მარტყოფის ყორღანები, ხოვლეს ყორღანი და სხვა). დაკრძალვის წესი ადრეყორღანულ კულტურაში. მისი ინოვაციური ხასიათი. სამარხ-კონსტრუქციის ტიპი. სამარხეული ინვენტარის ტიპები. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:141-143; 138-150; საქართველოს არქეოლოგია, ტ. II, 1992:134-138; საქართველოს არქეოლოგია (რედ. ო. ჯაფარიძე), 1987: თავი - ადრე ბრინჯაოს ხანა საქართველოში;ო. ლორთქიფანიძე, ძველი ქართული ცივილიზაციის სათავეებთან, თბ., 2002: თავი - დიდი ყორღანების საუნჯე საქართველოში; A. Sagona & M. Abramishvili (eds.), Archaeology in Southern Caucasus: Perspectives From Georgia. – Leuven-Paris-Dudney,MA, 2008; Кушнарева К. Южный Кавказ в 9-2 тыс. до н.э. – СПб. 1993:100-106. |
| 11 | ადრეყორღანული კულტურის ბრინჯაოს მეტალურგიის საკითხები. მეტალურგიის სარესურსო ბაზების საკითხი. შუა ბრინჯაო I – გარდატეხის ეპოქა ლითონწარმოებაში. ადრეყორღანული კულტურა – ოქრომჭედლობის პირველი საფეხური საქართველოში. ოქრომჭედლობის ნაწარმის ტიპოლოგიურ-სტილისტური დახასიათება და მისი ძირითადი ტენდენციები. ადრეყორღანული კულტურის (მარტყოფის და ბედენის ეტაპების) კერამიკული ნაწარმი.შუა ბრინჯაოს ეპოქის დასავლეთ საქართველოს კულტურა. მისი ნამოსახლარები და კერამიკული წარმოების დახასიათება. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:151-156; საქართველოს არქეოლოგია, ტ. II, 1992:139-143; ო. ლორთქიფანიძე, ძველი ქართული ცივილიზაციის სათავეებთან, თბ., 2002: თავი- დიდი ყორღანების საუნჯესაქართველოში; A. Sagona & M. Abramishvili(eds.), Archaeology in Southern Caucasus: Perspectives From Georgia. – Leuven-Paris-Dudney,MA, 2008 Кушнарева К. Южный Кавказ в 9-2 тыс. до н.э. – СПб. 1993:100-106. |
| 12 | შუა ბრინჯაოს ხანის II ეტაპი – თრიალეთის ბრწყინვალე ყორღანების კულტურა და მისი ძირითადი მახასიათებლები. მისი სამარხეული ძეგლები საქართველოში და მის მიღმა: ელიტარული და რიგითი წევრების სამარხები. სოციალური ფაქტორი თრიალეთურ საზოგადოებაში. თრიალეთური კულტურის დაკრძალვის წესი და თავისებურებანი. თრიალეთური კულტურის კერამიკული და ბრინჯაოს მეტალურგიის ნაწარმი: ტიპოლოგიური და მხატვრულ-სტილისტური ანალიზი. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003:156-168; 180-183; მ. ფუთურიძე, ზოგიერთი მოსაზრებანი თრიალეთის კულტურის მხატვრული ხელოსნობის განვითარების ტენდენციების შესახებ.“ძიებანი”, # 17-18., თბილისი, 2006: 66-76; მ. ფუთურიძე, შუა ბრინჯაოს ხანის კულტურათა განვითარების სურათი სამხრეთ კავკასიაში. “ძიებანი”, დამატებანი X., თბილისი, 2003: 53- 58:53-58; ო. ლორთქიფანიძე, ძველი ქართული ცივილიზაციის სათავეებთან, თბ., 2002: თავი - დიდი ყორღანების საუნჯე საქართველოში; Куфтин Б. Археологические раскопки Триалети. – Тбилиси, 1941:78-100; Кушнарева К. Южный Кавказ в 9-2 тыс. до н.э. – СПб. 1993:106-134 |
| 13 | თრიალეთური კულტურის ოქრომჭედლობა – ოქრომჭედლობის აყვავების პირველი ეტაპი საქართველოში. Mმისი დაწინაურების წანამძღვრები, მხარვრული სტილი, მახლობელი აღმოსავლეთის კულტურული ზეგავლენა თრიალეთურ ოქრომჭედლობაზე. თრიალეთური კულტურის ქრონოლოგიის და კულტურული კუთვნილების საკითხები.დასავლეთ საქართველო შუა ბრინჯაოს ხანაში. | ო. ჯაფარიძე, არქეოლოგიური გათხრები თრიალეთში.- თბილისი, 1969; ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003: 171-179; 183-192; მ. ფუთურიძე, შუა ბრინჯაოს ხანის კულტურათა განვითარების სურათი სამხრეთ კავკასიაში. “ძიებანი”, დამატებანი X., თბ., 2003:53-58; მ. ფუთურიძე, ზოგიერთი მოსაზრებანი თრიალეთის კულტურის მხატვრული ხელოსნობის განვითარების ტენდენციების შესახებ.“ძიებანი”, # 17-18., თბ., 2006: 66-76; ო. ლორთქიფანიძე, ძველი ქართული ცივილიზაციის სათავეებთან, თბ., 2002: 94-100; საქართველოს არქეოლოგია (რედ. ო. ჯაფარიძე), 1987: თავი- შუა ბრინჯაოს ხანა საქართველოში. Куфтин Б. Археологические раскопки Триалети. – Тбилиси, 1941: 78-100. Кушнарева К. Южный Кавказ в 9-2 тыс. до н.э. – СПб. 1993:106-134. |
| 14 | აღმოსავლეთ საქართველოს გვიან ბრინჯაოს ხანის კულტურა. მისი ძირითადი ნიშნები. მატერიალური კულტურის წამყვანი ელემენტები და მათი დახასიათება. კერამიკული ნაწარმი. ლითონწარმოების ნიმუშები და ბრინჯაოს მეტალურგიის საკითხები. საქართველოს გვიან ბრინჯაოს ხანის კულტურის ნამოსახლარები. | საქართველოს არქეოლოგია (რედ. ო. ჯაფარიძე), 1987: თავი - გვიან ბრინჯაოს ხანა აღმოსავლეთ საქართველოში; ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003: 218-248. აბრამიშვილი რ. სამთავროს სამაროვანზე აღმოჩენილი გვიანბრინჯაოს ხანის და რკინის ფართო ათვისების ხანის ძეგლების დათარიღებისათვის. „ძიებანი“, დამატებანი X, თბ.,2003:12-26; აბრამიშვილი რ. თრელის ძვ.წ. 13 -12 სს სამარხები. თბილისის არქეოლოგიური ძეგლები, ტ. 1, 1978:86-158; საქართველოს არქეოლოგია (რედ. ო. ჯაფარიძე), 1987:თავი- გვიანბრინჯაოს ხანა;ფიცხელაური კ. ცენტრალური და აღმოსავლეთ ამიერკავკასია გვიანბრინჯაო-ადრერკინის ხანაში. 1979; ო. ლორთქიფანიძე, ძველი ქართული ცივილიზაციის სათავეებთან, თბ., 2002: 102-123; A. Sagona & M. Abramishvili(eds.), Archaeology in Southern Caucasus: Perspectives From Georgia. – Leuven-Paris-Dudney,MA,2008:351-364; Куфтин Б. Археологические раскопки Триалети. – Тбилиси, 1941: თავი-თრიალეთის გვიან ბრინჯაოსხანის ძეგლები |
| 15 | დასავლეთ საქართველოს გვიან ბრინჯაოს ხანის კულტურა. მისი დახასიათება კერამიკული და ლითონწარმოების კომპლექსების მიხედვით.მატერიალური კულტურის სხვა ელემენტები (მცირე პლასტიკა) და მათი დახასიათება. დასავლეთ საქართველოს გვიან ბრინჯაოს ხანის ნამოსახლარები. | ო. ჯაფარიძე, საქართველოს ისტორიის სათავეებთან, პირველყოფილი ეპოქა, თბ., 2003: 193-218; საქართველოს არქეოლოგია (რედ. ო. ჯაფარიძე), 1987: თავი - გვიან ბრინჯაოს ხანა. ლორთქიფანიძე ო., ძველი ქართული ცივილიზაციის სათავეებთან, თბ., 2002:124-140; Sagona & M. Abramishvili(eds.), Archaeology in Southern Caucasus: Perspectives From Georgia. – Leuven-Paris-Dudney,MA, 2008:249-268; 327-350.  |

**სასწავლო კურსის სილაბუსი[[3]](#footnote-3)**

***(მოკლე ფორმის ნიმუში)***

სასწავლოკურსისსახელწოდება

ლექტორი/ლექტორები

ECTS

|  |
| --- |
| სწავლების საფეხური: სტატუსი: დაშვების წინაპირობა:კურსის მონაწილეთა დასაშვები ოდენობა:  |

კვირეული საათობრივი დატვირთვა: აუდიტორია:

კურსის დასაწყისი:

სალექციო კურსის შინაარსი და მიზნები:

სავალდებულო ლიტერატურა:

1. შეფასების სისტემა ბმაში უნდა იყოს სასწავლო კურსის სწავლის შედეგებთან [↑](#footnote-ref-1)
2. შუალედური გამოცდა/გამოცდები ტარდება \_\_\_ კვირაში/კვირებში

 დასკვნითი გამოცდა/გამოცდები ტარდება \_\_\_\_\_ კვირაში/კვირებში

დამატებითი გამოცდა/გამოცდები ტარდება \_\_\_\_ კვირაში/კვირებში [↑](#footnote-ref-2)
3. **იმ შემთხვევაში თუ საგანმანათლებლო პროგრამა არის უცხოენოვანი პროგრამას თან უნდა ერთვოდეს სილაბუსის მოკლე ფორმა/ფორმები ქართულ ენაზე** [↑](#footnote-ref-3)